**1, A munka megnevezése:**

Vác, Székhegy dülő, hrsz.: 20037 és 20038 hrsz. ingatlanok gázellátása céljából létesítendő középnyomású gázelosztó vezeték kiépítése–pályáztatása.

**2, Általános információk**

Az engedélyes kiviteli tervdokumentáció elkészítetése a Vállalkozó feladata. Kivitelezési határidő: A tervezésnek, engedélyeztetésnek és kivitelezésnek a szerződés aláírásától számított **100 naptári napon belül azzal**, hogy az elosztó vezeték építésére maximum 60 nap fordítható.

A teljesítési határidőben nem számít bele a munkafolyamatba bevont bármely harmadik fél ügyintézési ideje, amelynek nyilatkozatához, és/vagy engedélyéhez a megvalósítás tervezése, és/vagy az építési munkafolyamat elvégzése kötve van.

Az engedélyeztetési és építési eljárásba bevont harmadik felek ügyintézésének átfutási idejét „mellékletben” szükséges dokumentálni. A rögzítésre kerülő információk, időpontok valódiságáért a Vállalkozó felel. Hatósági vizsgálat esetén a vállalkozónak igazolni kell tudni, a harmadik féllel folytatott ügyintézést, ügymenetet.

A „melléklet” a számla befogadásának elválaszthatatlan részét képezi.

**3, A gázellátáshoz szükséges létesítmény (nyomásfokozatonként):**

**A tervezett vezeték üzemnyomása: 3 bar**

**A tervezett elosztóvezeték anyaga, mérete:**

* **DN 63 PE 80/G SDR11 63x5,8 (MSZ EN 1555) kb. 400m**

**A tervezett leágazó vezetékek anyaga, mérete:**

* **DN 32 PE 80/G SDR 11 32x3,0 (MSZ EN 1555)(2db) kb. 12m**

A létesítmény egyes szakaszainak részletezett leírását a 4. pont illetve a pályázat mellékletét képező TIGÁZ-DSO TERVEZÉSI ADATLAP című táblázat tartalmazza.

**4, Építési terület általános ismertetése:**

Az építési terület Vác település belterületén van kijelölve. A terület földhivatalilag rendezett.

A tervezett nyomvonal a Vác, belterületi 3 bar-os vezeték végpontról a 20033. hrsz. ingatlan előtt csatlakozva épülne ~400m hosszban (D63 PE 80/G SDR11)

Nyomvonal, építési terület

0+000: Az élőrekötés a kerékpár út alatt van, a 3 m széles út néhány méter hosszú, teljes szélességű bontása-aszfaltozása költségelendő.

0+000 – 0+085: Széles, burkolatlan közúton vezetve, nagyobb részt zöldben, néhol szükséges lehet kőszórás helyreállítása (kb. 20 m2).

0+085-0+290: országos közút külterületi szakaszán kell vezetni. A kezelő csak az árkon kívül engedi, ami csak rövid szakaszon (kb. 50 m) oldható meg, mivel az árok és az ingatlanok között 2-4 m magas, meredek, szakaszosan fákkal benőtt rézsű található. Ezért mintegy 150 m hosszon az árok alá kellene fektetni a vezetéket, a közút várhatóan árokfenék -1,5 m fektetési mélységet ír elő.

Amennyiben a 0+085 – 0+180 szelvények között lehet a rézsű feletti saját használatú úton (kb. 3-4 m széles, sík sáv a rézsű tetején)vezetni, ott célszerű.

0+290-0+390: Az ingatlanok és az árok közötti változó szélességű (4-6 m), sík zöldterületen elhelyezhető a vezeték.

**5, Tervezési, építési határok, élőre kötési pont kialakítása**

A tervezett gázvezeték csatlakozási pontja a Vác (3 bar) belterületi vezeték (20033 hrsz. ingatlan előtt) A tervezett gázvezeték mérete: DN 63 PE 63x5,8 (MSZ EN 1555), hossza kb. 400m.

Élőre kötés:

A műszaki tartalom mellékletét képező Üzemi egyeztetésben leírtak szerint.

**6, Leágazó vezetékek**

A leágazó vezeték DN 32 PE 80/G SDR11 32x3,0 (2db)(20037; 20038 hrsz-ú ingatlanokhoz) (MSZ EN 1555) anyagú és méretű csőből készül, telekhatáron belül 1,0 méterrel a TT 1000 technológiai utasítás szerint kialakított DN 32 méretű előkertes felállással végződnek.

Amennyiben a telekhatár nincs kerítéssel kijelölve, úgy betonoszlopos védelem szükséges.

**7, Földhivatali adatok, nyomvonal**

A vezeték használatba vétele illetve üzembe helyezése során, az esetlegesen felmerülő tervmódosítás és vezetékjogi, használati jogi kérdések rendezése a **Vállalkozó** feladatát képezik.

A földhivatali tulajdoni lapok a műszaki tartalom meghatározás mellékletét képezik.

A tervezett gázvezeték nyomvonala az alábbi földrészleteket érinti vagy érintheti:

|  |  |  |
| --- | --- | --- |
| **Jelenlegi hrsz.-ok** | **Tulajdonos/kezelő neve** | **Művelési ág** |
| 20011/11 | Vác Város Önkormányzata | kivett zártkerti művelés alól kivett terület és út |
| 016 | Magyar Állam KKK | kivett országos közút |

A vezetékjogi, használati jogi bejegyzéshez szükséges dokumentumok beszerzése, a hiánytalan dokumentáció **Beruházó** részére történő átadása, valamint a földhivatali eljárási díj megfizetése a **Vállalkozó** feladatát képezi.

A vezetékjog ingatlan-nyilvántartásba történő bejegyeztetését a **Beruházó** bonyolítja.

Amennyiben az érintett tulajdonosokkal a vezetékjog alapítására vonatkozó megállapodás – bármilyen okból – nem jön létre, a vezetékjog hatósági elrendeltetéséhez szükséges dokumentáció (a dokumentáció tartalma a hatóság elvárása szerinti legyen, beleértve a kártalanítás összegét megállapító ingatlanforgalmi szakvéleményt) elkészítése és összeállítása is **Vállalkozó** feladata.

**Kártalanítási összeg nagyságát minden esetbe a Beruházóval el kell fogadtatni.**

Amennyiben a nem közterületen épülő gázelosztó vezeték védőövezete érinti az építési területtel határos magáningatlanokat, az ingatlanokra átnyúló védőövezetre is vezetékjogot kell alapítani.

**8, Normatív dokumentumok**

A **Vállalkozó** az alábbi normatív dokumentumok vonatkozó követelményeit köteles figyelembe venni, illetve a kivitelezési munka során betartani, előírásainak érvényt szerezni:

* a kivitelezési tervdokumentációm
* a Pest Megyei Kormányhivatal építési engedélye,
* 80/2005 (X.11.) GKM rendelet,
* a hatóságok, közművek előírásai,
* az új vezeték építési munkarészeknél 2201\_05\_DU\_01\_B\_2017

*TT 1000 Gázelosztó vezeték létesítése* technológiai utasítás,

* az elkészült vezeték élőrekötési és üzembehelyezési munkarészeknél továbbá kiváltási munkarészeknél a 2201\_06\_DU\_01\_B\_2017 a *TT2000 Gázelosztó hálózat üzemeltetés* technológiai utasítás,
* geodéziai és vezetékjogi munkarészeknél 2201\_09\_DU\_01\_C\_2018

a *TT 5000 Térképészeti és szolgalmi jogi dokumentumok kezelése* technológiai utasítás,

* a technológiai utasítások *III. Hivatkozások* fejezetben szereplő normatív dokumentumok vonatkozó előírásai,
* ML\_59/2010-V.07. *Műszaki leírás szolgáltatás beszerzésére vonatkozó szerződésekben érvényesítésre kerülő munka-, tűz- és környezetvédelmi követelményekhez,*
* a 2201\_10\_DU\_01\_B\_2017 TIGÁZ-DSO Kft. *Robbanásvédelmi dokumentáció* minőségirányítási dokumentum.

A technológiai utasítások a <https://www.tigazdso.hu/vallalkozoknak/dokumentumok/technologiai-utasitasok> helyen az ajánlatkérő TIGÁZ-DSO Kft. honlapján nyilvánosan elérhetők.

Az ML\_59/2010-V.10. *Műszaki leírás* valamint a *Robbanásvédelmi dokumentáció* minőségirányítási utasítás nyomtatott vagy elektronikus formában az ajánlatkérés részét képezze.

**9, Megfelelőség tanúsítás**

A műszaki-biztonsági követelményeknek való megfelelést az ML\_59/2010-V.10. *Műszaki leírás* 2. sz. és 3. sz. mellékletének az ajánlathoz történő csatolásával kell az ajánlattevőnek bizonyítani.

**10, Felelősségbiztosítás**

A 1601\_01\_F\_R\_2016 számú Beszerzési és pályáztatás folyamata utasítás szerint a jelen műszaki tartalomban meghatározott munka elvégzéséhez, a nyertes vállalkozónak rendelkeznie kell a 1601\_01\_F\_M\_2015\_M-04 táblázat szerinti felelősségbiztosítással.

Biztosítási kategória:1

A **Vállalkozó** köteles az alábbi felelősségbiztosításokat a szerződés aláírásától számított 8 munkanapon belül megkötni.

* Általános, tevékenységi felelősségbiztosítás
* Szolgáltatói felelősségbiztosítás, beleértve a szolgáltatás tárgyát is
* Speciális kiegészítés:
  + Környezet szennyezési felelősségbiztosítás (NATURA 2000 esetén)
  + Munkáltatói felelősségbiztosítás

Gödöllő, 2018.07.09. Sárosi Béla

kiemelt projektek munkatárs